Interneti dhe teknologjia në gazetari
Shkollat e gazetarisë përgatisin studentët për përdorimin në të ardhmen të mjeteve më moderne teknologjike
Zhvillimi i shpejtë i Internetit dhe teknologjisë po ndryshon mënyrën se si njerëzit i marrin lajmet dhe se si gazetarët i i shpërndajnë ato. Tani ka më shumë mënyra se kurrë më parë për të treguar një ngjarje. Një shkollë në Los Anxhelos po u jep mësim gazetarëve të brezit të ardhshëm me ndihmën e një redaksie të teknologjisë më të fundit. Elizabeth Lee raporton. Kur Faith Miller shfaqi dëshirën të studionte gazetari në universitet, ajo nuk ishte e përgatitur për atë që e priste: Ndryshe nga brezat e kaluar, studentët e Shkollës së Gazetarisë Annenberg të Universitetit të Kalifornisë Jugore mësojnë si të shpërndajnë lajmin nëpërmjet të gjitha platformave, përfshirë televizionin, radion, dhe internetin. Dhe kjo nuk është gjithçka, thotë Willow Bay, drejtor i Shkollës së Gazetarisë: Studentët e gazetarisë i mësojnë të gjitha këto gjëra në këtë qendër të re mediatike, një redaksi e së ardhmes ku në bashkëpunim me njëri-tjetrin punojnë me televizionin, radion dhe internetin. Atyre u duhet gjithashtu të kenë njohuri teknologjike dhe kjo do të thotë që duhet të mësojnë bazat e programimit kompjuterik. Profesori i gazetarisë dixhitale Robert Hernandez demonstron disa nga mjetet më të fundit të internetit që korrespodentët mund të përdorin për të treguar historitë e tyre në një mënyrë të ndryshme: Studentën mund të regjistrohen edhe në një kurs gjatë të cilit eksperimentohet me Google Glass, një paisje që lidhet me internetin dhe regjistron video dhe audio. Will Federman është student i gazetarisë së shtypur dhe asaj dixhitale: Qëllimi nuk është thjesht për të përgatitur studentët për botën reale, por edhe për të ndërtuar njohuritë e tyre teknologjike në mënyrë që ata të përshtaten shpejt kur teknologjia të evoluojë. Por, gazetarët e ardhshëm duhet të jenë të kujdesshëm me teknologjinë e re, thotë drejtorja ekzekutive e qendrës mediatike, Serena Cha: Profesorët thonë se në thelb të gjithë kësaj teknologjie, studentëve u duhet të mësojnë gazetarinë tradicionale: të shkruarit dhe të rrëfyerit e një historie interesante në një mënyrë që jetë e saktë, e drejtë dhe e balancuar.